Exqrch/javanese-Komodo-pixelgpt huggingface dataset:
Pamilian anggota dhéwan dipuntindakaken enem taun sapisan kanthi cara pamilian umum langsung kalih puteran
Sasampunipun puteran kapisan, manawi calon anggota kapilih mayoritas swanten (swanten 50% + satunggal swanten), pikantuk 50% kursi
Kursi turahan dipunbagékaken dhateng sadaya dhaftar (kalebet dhaftar mayoritas) ingkang pikantuk 5% swanten
Manawi sadaya punika boten katindakaken, badhé dipunlajengaken pamilian puteran kaping kalihipun
Kanggé puteran ingkang kaping kalih, namung dhaftar calon ingkang ing puteran kapisan pikantuk swanten 10% ingkang saged ndhèrèk
Pratélan calon ingkang pikantuk swanten 5%-10% saged nggabung kaliyan dhaftar calon ingkang pikantuk langkung saking 10%
Pratélan calon ingkang menang ing puteran kaping kalih pikantuk kursi 50%, lan kursi turahan dipunbagekaken dhateng dhaftar sanèsipun
Tabel ing ngandhap nedahaken cacahing kang ndunungi Kitha Bordeaux taun 1968-2007
Kitha Bordeaux dados salah satunggalipun kitha ing Prancis ingkang ngrembaka bab indhustrinipun
Indhustri ing Bordeaux saged dipunpérang dados manéka indhustri: Indhustri Laser
Bordeaux mrodhuksi laser Megajoule ingkang dados laser ingkang paling kiyat ing donya
Tèknologi punika ugi saya majeng kanthi wontenipun tèknologi plasma
Bordeaux ngembangaken prakawis parencanaan regional kanggé indhustri optik lan laser
Wonten 20 000 cacahipun tiyang ingkang nyambut damel ing indhusri aéronautika ing Bordeaux
Kitha punika gadhah manéka perusahaan ageng kados perusahaan "Dassault", "Sogerma", "Snecma", "Thales", lan "SNPE".
Parusahaan kalawau ngasilaken montor miber / pesawat jèt, pesawat militèr Rafale lan Mirage 2000, kokpit A380, Ariane 5 lan rudal M51 SLBM
Indhustri pariwisata kalebet indhustri ingkang tuwuh ngrembaka ing Bordeaux
Pamandangan Bordeaux ingkang éndah saéngga saged narik kawigaten para wisatawan saking manca supados tindak dhateng Bordeaux
Kitha Bordeaux gadhah sistem transportasi umum ingkang modérn, kados transportasi bis, trèm, ing pujering kitha wonten bis listrik gratis
Sistem transportasi Bordeaux dipuntandhangi satunggaling perusahaan transportasi internasional ingkang namanipun "Connex"
Transportasi trèm ing Bordeaux dipunwiwiti taun 2003 kanthi sistem tèknologi APS ingkang namung wonten ing Bordeaux
Angkudan Bis lan Trèm
Jaringan transportasi bis lan trèm ing Bordeaux nglayani kabetahan transportasi ing sadaya wewengkon ing Bordeaux
Sedaya informasi ingkang dipunbetahaken kalebet péta saged dipun"download" lan jadwal transportasi saged dipuntingali ing "website"
Transportasi bis ingkang limrah ing Bordeaux aktif ngantos tabuh setengah sedasa dalu, sasampunipun punika wonten bis 'Reseau Bus Soir' (jaringan bis dalu)
Transportasi bis lan trèm ugi gadhah ruté dhateng Stasiun Sepur Saint Jean ing Bordeaux lan Papan Anggegana Bordeaux–Mérignac
Papan Anggegana Bordeaux–Mérignac tebihipun 10 kilomèter (watawis 6 mil) saking punjering kitha
Papan Anggegana punika ugi saged nyambungaken papan anggegana dhateng Stasiun Saint Jean Bordeaux
Papan Anggegana Bordeaux-Merignac nyumadyaaken langkung saking 140 jadwal penerbangan saben dintenipun saking Prancis dhateng mancanegari
Pamaréntah Bordeaux wiwit Juni 2011 ngawiti ngginakaken transportasi pit
Sampun dipunsumadyakaken 1.545 pit ingkang wonten ing 139 manéka panggénan ing Bordeaux, saking 139 panggénan punika 99 manggén ing jantung Kitha Bordeaux
Bordeaux sampun netepaken dinten minggu kapisan saben wulanipun minangka dinten bébas mobil
Wewengkon Kitha Bordeaux dipundunungi 235.891 kang ndunungi (sénsus 2008), 239.157 kang ndunungi (sénsus 2010) kanthi kepadhetan 4.845 saben Kilomèter pesagi
Manawi dipun-gabungaken kaliyan kang ndunungi sadaya wewengkon Bordeaux cacahipun langkung saking satunggal yuta kang ndunungi
Bordeaux dados kitha nomer sanga ing Prancis ing babagan populasi kang ndunungi
Kitha punika ugi misuwur amargi kebon-kebon anggur, mliginipun awit abad angka 18 ingkang dados wekdal kaemasan
Kitha Bordeaux dipunpérang dados wolung wengkon, inggih punika: Kitha Kina Bordeaux
Kitha Bordeaux saged dipunpérang dados tigang wewengkon utami: jantung kitha kina, pinggir kitha kina lan wewengkon njawi kitha
Kitha kina Bordeaux punika tilaranipun abad parotengah.
Kitha kina Bordeaux dipunwatesi Lèpèn Garonne, lan ing sisih kilèn dipunwatesi témbok kina
Kitha kina (utawi kitha "tuwa" (sepuh)) wonten kathah sumebar ing Bordeaux
Ingkang kalebet kitha kina ing Bordeaux inggih punika: Verdum, Gambetta, Albert, Aristide Briand, Victory Square, lan Marne
Ing sisih wétan kutha kina dipunwatesi Lèpèn Garonne
Wonten kalih margi utami ingkang wonten ing kitha kina punika; margi St Catherine ingkang rutenipun saking lèr dhateng kidul, ugi wonten brug ingkang medhot kitha kina saking kilèn dhateng wétan
Margi Saint Catherine ingkang panjangipun langkung saking 1300 mèter, gadhah rute "Place de la Comedie" ("Grand Theatre") lan gedhong "Victory Square", ugi dhateng Universitas Bordeaux
Ing babagan parencanaan kitha, Bordeaux ugi nandhangi lan ngatur pinggiring kitha kina Bordeaux
Ing sisih lèr, lèpèn Garrone, kalebet wewengkon Grand Park lan Chartons ingkang dados papan sadéan anggur
Wewengkon Chartrons jumeneng taun 1381, kitha punika sampun kasambungaken dhateng kitha kanthi margi Xavier Arnozan (mligi kanggé tiyang mlampah) lan margi ageng Cours de Verdun
Ing Chartrons kathah wangunan lan taman kitha tilaran Louis XV lan Louis XVI
Wewengkon punika dipunrénovasi déning pamaréntahan Bordeaux kanthi yasa plabuhan lan dipuntambahi ril trèm
Wewengkon Parc Grand, lèripun Saint-Seurin dipunyasa kanthi proyék griya-griya "real estate"
Wewengkon Saint-Seurin gadhah wangunan Basilika Saint-Seurin, dumunung ing Northwest Gallien dipunyasa ing sacaketing pura
Wewengkon Saint-Seurin lan Chartrons dipundunungi kathah konsulat utawi utusan saking mancanegari
Ing wewengkon kilèn wonten wewengkon Mériadeck
Wewengkon punika ugi dipunnamini déning Pangéran Rohan, Ferdinand Maximilian Mériadec, Biskop Agung Bordeaux ingkang yasa wewengkon punika taun 1771 (ingkang ing 1835 dados balai kitha)
Rencana Bordeaux Abad XXI
Kitha Bordeaux dipunrencanakaken dados salah satunggaling kitha ageng Éropa ing abad XXI
Rencananipun badhé dipundamel margi TGV rute Paris-Bordeaux saéngga langkung rikat jarak tempuhipun
Wonten malih satunggaling prakawis kanggé ngatur wewengkon Saint John ing punjering Kitha Bordeaux
Perkawis proyék kasebat dipunsebat "'Bordeaux Euratlantique"
Rencana sanès kados yasa malih stasiun sepur, damel kitha énggal ing salebetipun Bordeaux, ingkang wiyaripun 738 hèktar, ingkang kapérang saking 386 hèktar ing Bordeaux, Begles (217 hèktar), lan Floirac (135 hèktar)
Pangembangan proyek kanggé ngembangaken Bordeaux mbetahaken investasi ingkang kathah, saéngga proyek punika kalebet kapentingan nasional nagara Prancis sesarengan kaliyan pamaréntah laladan Bordeaux
Rencananipun ing taun 2030, Kitha Bordeaux badhé dipunrantam minangka kitha bisnis internasional
Bordeaux minangka Kitha Digital
Kitha Bordeaux dipunrencanakaken dados kitha digital ing taun 2030, ingkang ancasipun supados sadaya wargi ngginakaken tèknologi digital
Tèknologi digital punika kanggé nggampilaken manéka aktivitas wargi Bordeaux, kados ing babagan: panyebaran pawartos/info saking pamaréntah, nepangaken "e-goverment", budaya, pendidikan, kaamanan, kasarasan, lan layanan masarakat sanèsipun
Strategi kitha digital punika gadhah ancas mromosikaken lan minggahaken pangembangan bisnis digital, panyebaran pawartos pambangunan Bordeaux kanthi médhia digital
Kitha Bordeaux gadhah agedha kanggé ngembangaken wewengkon Lèpèn Garonne
Lèpèn Garrone punika salah satunggalipun lèpèn ingkang mili ing Bordeaux
Rencananipun lèpèn kasebat badhé dipunkembangaken supados saged dipun-ginakaken kanggé manéka kegiyatan ékonomi, budaya, festival, lan acara sanès saéngga saged majengaken ékonomi Bordeaux
Rencana pangembangan punika dipuntepangaken déning walikutha Bordeaux dhateng "pers" tanggal 11 Maret 2013
Bordeaux gadhah Stadion Chaban Delmas ingkang dipunyasa taun 1938
Rencananipun stadhion punika badhé dipunyasa malih amargi badhé dipun-ginakaken ing Piala Éropa 2016
Proyek pambangunan punika dipunpandhegani arsitèk Herzog De Meuron, dipunrancang awujud prisma kados piramida lan dipunjangkepi nganggé piranti canggih sanèsipun
Pambangunan stadhion punika sampun njangkepi prasyaratan kaamanan, aksés warga dhateng stadhion, kanyamanan pamirsa, juru main bal, lan médhia massa
Kanthi 43.000 kursi, stadion énggal punika dipunrantam saged paring raos mbetahaken kanggé pamirsa, pemain, kalebet pamirsa ingkang cacat
Stadion Chaban Delmas ugi dipunjangkepi 3000 kursi klas bisnis
Pangembangan Bordeaux minangka kitha anggur gadhah ancas tujuan ndadosaken Bordeaux minangka simbol pengasil anggur
Awit saking ancas tujuan kasebat Kitha Bordeaux damel wangunan pusat anggur
Wangunan punika dipunyasa kanthi arsitèktur modhèren lan manggén ing sapinggiring Lèpèn Garrone
Pambangunan lan pangembangan Bordeaux minangka kitha anggur ugi gadhah ancas majengaken ékonomi Bordeaux
Kangge ngadhepi manéka masalah transportasi, Bordeaux badhé yasa stasiun énggal
Rencananipun ing taun 2017, lalu lintas Stasiun Saint Jean Bordeaux saya padhet, kanthi 11-18 yuta pelancong
Awit saking punika Bordeaux badhé yasa Stasiun Saint Jean punika supados saged ngamot para panumpang
Proyék pambangunan stasiun punika kapérang saking tigang wangunan lan lapangan énggal
Wangunan utami kapérang saking gedhong énggal kanthi layanan bisnis kanggé para wisatawan, sarta dipunjangkepi panggénan parkir lan taman pit
Proyék pambangunan stasiun punika ugi nyumadyakaken sumber énergi énggal, kados énergi srengéngé, panas bumi, lan toya
Ing Bordeaux wonten kalih tim ulah raga profésional, ingih punika "The Girondins de Bordeaux", satunggalipun tim bal-balan ingkang mlebet ing kompetisi Ligue 1 Prancis
Girondins de Bordeaux pungkasan mimpang Liga Prancis ing mangsa 2009-10 nalika dipandhégani déning juru latih Laurent Blanc
Wonten ugi tim ulah raga rugbi "Bordelais Stade" lan "Union Bordeaux Bègles" ingkang mlebet ing Kompetisi Kajuwaran Rugbi Prancis Ligue 2
Tim ulah raga rugbi "The Girodins de Bordeaux" gadhah sajarah ingkang panjang ing wewengkon Bordeaux
Tim punika dipundamel ing taun 1881 lan sampun naté menang ing Ligue Prancis.
Tim bal-balan punika ugi gadhah stadhion ingkang dipunsebat "Stade Chaban Delmas" ingkang kamot 30.000 tiyang
Éwadéné tim ulah raga rugbi Bordeaux "Bordelais Stade" ugi sampun naté menang ing kompetisi rugbi ing Éropa lan Kanadha
Kanggé ngembangaken ulah raga, Kitha Bordeaux kanthi pambiyantunipun klub lan asosiasi ulah raga gadhah kabijakan kados: Kanggé ngadhepi Kajuwaraan Éropa Piala Éropa 2016, ing Kitha Bordeaux dipunyasa stadhion bal kanthi kapasitas 43.500 papan palenggahan lan dipunrancang déning arsitèk Herzog lan de Meuron
Pambangunan stadhion punika gadhah pikajeng kanggé kamajenganipun ulah raga Bordeaux
Kitha Bordeaux ugi gadhah manéka institusi pendidikan / pawiyatan luhur lan sekolah bisnis, basa, lan ngèlmu babagan anggur
Bordeaux narik kawigaten tiyang Éropa lan para winasis (ahli) internasional ingkang badhé nyinaoni basa lan budaya Prancis
Ing Kitha Bordeaux jumeneng manéka universitas kados: Sekolah
Ing Kitha Bordeaux jumeneng manéka sekolah kados: Papan Wisata
px;"> Port de la Lune minangka "landmark" Kitha Bordeaux
Kitha Bordeaux sampun dipunmangertosi minangka kitha kanthi piranti-piranti awis lan kathah wangunan toko
Ing Bordeaux wonten wewengkon blanja ingkang sinebat "Golden Triangle" utawi tigang emas, ingkang kapérang saking wewengon de l'intendance, cours Georges Clemenceau lan allées de Tourny
Manéka toko saking mérek kawentar wonten ing Bordeaux, kados: "Hugo", "Boss", "Hermes", lan "Rolex"
Toko-toko ing Bordeaux limrahipun nganggé basa Prancis lan Inggris
Sanèsipun toko, wonten réstoran lan tiyang sadéan anggur
Ing punjering Kitha Bordeaux madeg manéka toko lan mal ageng ingkang nyumadyaaken piranti mérek Prancis lan internasional ingkang sampun misuwur
Kados kitha-kitha sanès ing Prancis, toko-toko alit ing Bordeaux awit enjing ngantos dalu
Manawi mal lan supermarkèt dipunbikak 24 jam
Toko "Le Marche des Grands Hommes" dipunbikak Senin ngantos Setu tabuh 10.00-20.00
Dinten Minggu sapérangan ageng toko ing kitha punika dipuntutup
Amargi manggén ing sapinggiripun sagara, kulinér utawi dhaharan kas Bordeaux kathah ingkang kadamel saking kerang, tiram, ulam, lobster, lan kéwan sagara sanèsipun
Dhaharan Bordeaux Lamproie a la Bordelaise, satunggaling kulinér klasik wiwit jaman Romawi, dipundamel saking welut laut, anggur, lan bumbu
Kulinér Bordeaux ingkang kadamel saking daging menda namanipun "agneau de Pauillac"
Wonten ugi dhaharan ingkang kadamel saking bekicot ingkang dipunmasak campur kaliyan anggur, tomat, lan bahan sanèsipun
Kulinér Bordeaux ingkang awujud roti kados "marrons Glaces", "noisettines du Medoc", lan hazelnut panggang.
Roti tradhisional Bordeaux namanipun roti "Canneles Baillardan" ingkang raosipun manis
Kulinér saking Bordeaux sanèsipun kados Saus Bordelaise, ingkang dipundamel saking anggur abrit, coklat, brambang abrit, lan bumbu
Manawi dhahar Saus Bordelaise limrahipun dipuntambahi stik panggang
Bordeaux gadhah kitha kembar kaliyan:
Jean Frédéric Joliot-Curie Jean Frédéric Joliot-Curie (#ALIH) inggih punika fisikawan Prancis
Piyambakipun lulus saking École de Physique et Chimie wonten ing Paris
Nalika taun 1925, Joliot nyambut damel dados asistèn Maria Skłodowska-Curie wonten ing Institut Radium Paris
Joliot sesarengan kaliyan puteri Marie Curie, Irène nalika nyambut damel ten lembaga instituté kaliyan punikahinya nalika 1926
Joliot angsal gelar dhoktor babagan sains nalika taun 1930 kanggé panalitèn babagan elektrokimia sarta unsur radioaktif
Joliot kaliyan garwanipun kolaborasi (sesarengan) nalika studi proyèksi inti atom, kaliyan babagan sanès
Kaya ta ing babagan fisika nuklir
Tim Joliot-Curie ndamel penemuan monumèntal nalika taun 1934 nalika kekalih mroduksi unsur radioaktif damelan kaping pisanan
Migunakaké unsur alfa tiyang kalih punika némbaki boron, magnesium, kaliyan aluminum sarta nyiptakaké unsur gawéan
Panemuan iki ndamel tim Joliot-Curie angsal Bebungah Nobel Kimia 1935 amargi sintésis marang unsur radioaktif énggal
Sumbangan Joliot-Curie punika wigati banget kanggé kamajuan fisika nuklir sarta maringi sumbangan kanggé bom atom kaping pisanan
Joliot nglajengaken riset ndamel kesatuan zat uranium atom migunakaké uranium sarta air keras, mula piyambakipun angsal 5 paten wataranipun taun 1939 kaliyan taun 1940
Peran sartanipun wonten ing obahan Résistance salaminipun pendudukan Nazi wonten ing Prancis, PD II ndamel Joliot dados Pimpinan Front Nasional sarta ngawontenaken Parté Kuminis Perancis
Frédéric Joliot dipunangkat dados Komisaris Tinggi kanggo Energi Atom nalika taun 1946
Taun 1948, piyambakipun ngarahaken pambangunan kesatuan zat uranium atom kaping pisanan Prancis dipunbiyantu déning garwanipun
Iklim pulitik Perancis ingkang gonta-ganti, ikatan Joliot kaliyan Parté Kuminis ndamel Joliot dipunsingkiraken saking Komisi Energi Atom taun 1950
Sasampunipun garwanipun séda (1956), Joliot dipunangkat dados Ketua Fisika Nuklir wonten ing Universitas Paris.
Getsemani Getsemani (Grikenlan: ΓεσΘημανι, "Gesthēmani" #ALIH‎ , Aram גת שמנא, "Gat Šmānê") iku sawijining taman ing sikil bukit Zaitun ing Yerusalem, Israèl lan dipercaya minangka papan Yésus sembayang kang pungkasan dhéwé sadurungé kakisas
Tembung Gethsemane mijil ing Injil Matius lan Injil Markus abasa Yunani minangka Γεθσημανἱ (Gethsēmani)
Tembung iki asalé saka Assyria ܓܕܣܡ (Gaṯ-Šmāne), kang tegesé “piranti pameres (pangasil) lenga”
Matius 26:32 lan Markus 14:32 nyebutaké χωρἰον (kho-ree'-on) utawa “panggonan”
Injil Yohanes 18:1 nélakaké Yesus lumebu sawijining “taman” κῆπος (kēpos) bebarengan karo murid-murid Dalem
Adhedhasar Prajanjian Anyar, Taman Getsemani iku papan ing endi Yésus lan murid-murid Dalem asring sowan, kang nggampangaké Yudas Iskariot kanggo nemu Yésus nalika wengi panyekelan Dalem
Adhedhasar Lukas 22:43-44, ing kana Yésus banget girisé lan saya ngganter enggoné ndedonga
Riwéné nganti kaya getih tumètès ana ing bumi ." Kaanan iki sajeroning donya médhis ditepungi minangka hematidrosis
Ing saceraké taman iki ana Gréja Kabèh Bangsa utawa ditepungi uga minangka "Gréja Agony", dibangun ing tilas reruntuhan gréja kang dileburaké déning pamaréntahan Sassanids ing taun 614 M lan gréja ing mangsa “Perang Salib” dileburaké nalika taun 1219
Cerak karo panggonan iki ana Gréja Ortodoks Ruslan kang jenengé Santa Maria Magdalena kanthi kubah warna emas (Byzantin/gaya Ruslan), dibangun déning kakaisaran Ruslan Alexander III kanggo ngéling-éling mendhiang ibuné.
Tata Cara Nulis Surat Basa Prancis Tata cara nyerat mawi basa Prancis kedah dipunwigatosaken
Sapérangan babagan ingkang kedah dipunwigatosaken inggih punika: Padatan lami wonten Prancis, serat ingkang kaserat ngagem asta bakal langkung dipunurmati tinimbang dipunketik mesin
Pramila saking punika, serat kedah kaserat kanthi cetha lan gampil dipunwaos déning panampi serat
Nanging samangké, serat sinerat sampun dipunketik kanthi ngginakaken mesin saéngga kabiyasan kapengker seradi éwah
Kabiyasan kapengker ingkang taksih inggih punika panyeratan purwakaning serat ingkang taksih ngginakaken seratan asta minangka pakurmatan
Tuladhanipun, ing pambuka lan tetimbalan "Monsier le Directeur" utawi "Monsieur le Prefet"
Manawi ing pérangan tetimbalan kaserat mawi asta, ing pungkasan ugi kedah kaserat kanthi asta minangka pakurmatan dhateng panampi serat
Kertas pethak inggih punika warni nétral delancang ingkang dipun-ginakaken ing serat sinerat resmi lan pribadi
Delancang serat kanthi manéka warni (sanèsipun pethak) padatan wonten ing serat sinerat pribadi, kados ta layang tanggap warsa laré utawi pista laré-laré sanèsipun
Delancang pethak kanthi margin cemeng ing sakubenging delancang serat dipun-ginakaken minangka pawartos lelayu
Jinising sarta kapérang dados tiga inggih punika serat pribadi, serat resmi, lan serat sinerat komèrsial a
Serat Pribadi Sajeroning serat sinerat Prancis, panggènan asma pangintun wonten sisih kiwa nginggil delancang serat lan dipunjangkepi kanthi alamat, nomer telepon, faksimile, alamat email, lan sanèsipun
"Marang" kaserat (à) lajeng asma lan alamat tiyang ingkang katujon
Papan panggènan lan tanggal pandamelan serat kaserat ing nginggiling tengen kertas
Serat Resmi Delancang ingkang dipun-ginakaken kanggé damel serat resmi inggih punika delancang mawi kop utawi logo perusahaan utawi lambang nagara/instansi/kamentrian/departemèn
Serat resmi gaya Prancis langkung dipunregini manawi kadamel kanthi margin cekap inggih punika 4 cm saking pinggir kertas
Serat Sinerat Komèrsial Serat sinerat komèrsial mbetahaken kawruh tambahan ingkang kusus, inggih punika ngengingi sesadeyan
Sapérangan jinising serat sinerat komersial, inggih punika serat iklan (la circulaire) lan serat tetawa formulir pesenan
Kanggé ngindari kalepatan tata basa/gramatikal sajeroning nyerat serat, upaya ingkang saged katindakaken inggih punika: a
Tandha titik lan koma kedah dipunwigatosaken anggènipun ngginakaken
Ngindari coret-coretan sajeroning serat
Ngginakaken tanda seru (!) ingkang boten kathah
Kedah dipunwigatosaken manawi saben éwahing subjek kedahipun gantos alinéa
Panomoran saben kaca serat dipunbetahaken manawi serat langkung saking satunggal kaca
Sesebatan ing purwakaning serat sajeroning Prancis bènten kaliyan cara Inggris saéngga kedah dipunwigatosaken
Tetimbalan dateng sawijining tiyang dipuntemtokaken déning kalungguhan, kalengghan sosial, lan sesambetan antawisipun panyerat kaliyan panampi serat.
Sapérangan babagan ingkang kedah dipunwigatosaken inggih punika: a
Tetimbalan "Monsieur utawi Madame utawi Mademoiselle" Tetimbalan punika inggih punika tetimbalan umum dhateng tiyang ingkang dèrèng dipuntepang, déné dhateng tiyang ingkang sampun tepang saged ngginakaken "Cher Monsieur," utawi "Chère Madame", nanging sampun ngginakaken "Mon cher Monsieur" utawi "Ma chère Madame Dddd..." kados ta Anglo-Saxon, kejawi wonten serat sinerat komèrsial ingkang kepèngin damel akrab para langganan
"Mosier et Cher Collègue" utawi "Mon Cher Collègegue" "Monsieur et Cher Collègue" utawi "Mon Cher Collègue" inggih punika tetimbalan kanggé sesami pegawé utawi sesami profesi
Tetimbalan kados ta "Mon Cher Confrère" utawi "Mon Cher Confrère et Ami" ugi saged dipun-ginakaken kanggé tiyang ingkang sampun tinepang saé
Jabatan tiyang utawi panginggil Kanggé kalungguhan satunggaling tiyang utawi panginggil saged ngginakaken "Monsieur", "Monsieur le Directeur", utawi "Monsieur le Président" manut kaliyan kalungguhan panampi serat
Jabatan militèr Sesebatan ingkang saged dipun-ginakaken déning satuggaling saradhadhu dhateng panginggilipun inggih punika "Mon Général", "Mon Colonel", déné sebatan kanggé satunggaling sipil dhateng pejabat militèr cekap kanthi sebatan "Général Leduc" utawi "Amiral Lepuis"
Maître Maître inggih punika tetimbalan tumrap satunggaling advokat lan notaris
Sebatan tumrap pamimpin gréja gumantung jabatanipun
Sapérangan tetimbalan ingkang dipun-ginakaken kanggé pimpinan-pimpinan gréja inggih punika: 1
"Très Sain Père" inggih punika sesebatan dhateng Paus, inggih punika Pangarsa Gréja Katulik Romawi
"Eminence" inggih punika sesebatan dhateng satunggaling kardinal
"Monseigneur" inggih punika sesebatan tumrap pastor gréja Katulik
"Mon Révérand Père" inggih punika sebatan kanggé pastor gréja Katulik
"Monsieur le Curé", "Monsieur I’Abbé" inggih punika sesebatan tumrap pendita sekuler
Nanging wekdal samangké boten sakedhik ingkang nimbali namung kanthi sesebatan "Mon Père" kanggé satunggaling pendita sekuler
"Monsieur le Pasteur" inggih punika sesebatan kanggé pandita agami protèstan, déné "Monsieur le Pope" kanggé gréja ortodoks
Tetimbalan kanggé kulawarga krajan lan bangsawan ingkang ngginakaken wujud tiyang kaping tiga
Sesebatan ingkang saged dipun-ginakaken kanggé kulawarga krajan lan bangsawan kanthi ngginakaken wujud tiyang kaping tiga, inggih punika: 1
"Votre Altesse Royale"/"Impérial" utawi "Votre Majesté" inggih punika tetimbalan kanggé satunggaling Ratu lan Kaisar.
"Monseigneur Madame" inggih punika sebatan kanggé satunggaling putri
Tetimbalan title bangsawan sanèsipun ing Prancis cekap kanthi "Monsieur" utawi "Madame" kajawi" Monsieur le Duc", "Madame la Duchesse"
Tetimbalan tumrap "Monsieur le Comte" utawi "Madame la Marqusse" ing serat cekap kanthi "Monsieur lan Madame", ing amplop serat saged disebataken titel kabangsawananipun
Tetimbalan kanggé satunggaling kepala nagara, mantri, sarta pejabat nagara sanèsipun
Tetimbalan ingkang padatan dipun-ginakaken dhateng satunggaling kepala nagara, mantri, sarta pejabat nagara sanèsipun inggih punika "Monsieur le Président", "Monsieur le Premier Ministre", lan "Monsieur le Sénateur"
Tetimbalan dhateng satunggaling duta besar
Tetimbalan ingkang dipun-ginakaken satunggaling duta besar inggih punika "Votre Excellence"
Tetimbalan dhateng satunggaling konsul jenderal/konsul
Tetimbalan ingkang dipun-ginakaken sajeroning serat kanggé satunggaling konsul jendral/konsul inggih punika "Monsieur le Consul Général"
Wonten tata cara korespondensi basa Prancis, tetimbalan wonten pambukaning serat dipunwangsuli malih wonten formula panutuping serat
Manawi "Mon cher confrere et ami" (minangka wujud akrab dhateng satunggaling kanca) dipun-ginakaken wonten ing pambukaning serat, formula panutupipun "Recevez", "Mon cher confrere et ami", "I’assurance de mes sentiments distinguès"
Tembung "receves" namung dipun-ginakaken dateng kanca-kanca akrab amargi kirang sopan manawi dipun-ginakaken kagen tiyang ingkang dèrèng tinepang utawi dhateng satunggaling pejabat
Wujud tetimbalan ingkang dipunanggep sopan lan umum inggih punika manawi dipunwiwiti mawi" Monsieur", formula panutupipun saged ngginakaken "Veuillez accepter", "Monsieur", "I’expression de mes sentiments distingués" utawi "Je vous prie d’agréer", "Monsieur", "I’expression de mes sentiments respectueux"
Manawi satunggaling priya nyerat serat dhateng satunggaling wanita, tata krama kusus ingkang dipun-ginakaken inggih punika ngginakaken "Madame" ing pambukaning serat lan ngginakaken "Veuillez agréer", "Madame", "I’expression de mes respectueux hommages" utawi "Veuillez agréer", "Madame", "I’hommage de mon profound respect" minangka formula panutupipun
"Recevez, chère amie, mes hommages les plus fidèles et mon amitié respectueuse"